Lausuntopyyntö poliisin palveluverkoston kehittämisestä

222/070/071/2008

KHALL  § 29

Selostus:	Poliisin hallintorakenneuudistuksen, Pora III, valtakunnallinen hanketyöryhmä on laatinut luonnoksen poliisin toimipisteiden sijoittumisen kriteereiksi ja kriteerien mukaisesta palveluverkostosta. Luonnokset esityksiksi ovat liitteenä. Kuntien osalta lausuntoa pyydetään niiltä kunnilta, joiden alueella poliisin palveluverkosto muuttuu. Muille kunnille materiaali toimitetaan tiedoksi.

	Liitteet	Palveluverkkomuistio ja -kartat

	(Valmistelija hallintojohtaja 044 417 5202)

	Kunnanjohtajan päätösehdotus:
	Kunnanhallitus merkitsee luonnoksen tiedoksi. 

	Kunnanhallitus korostaa, että poliisin hallintorakenneuudistus ei saa merkitä sitä, että poliisin saavutettavuus heikkenee entisestään. Jo nyt poliisin läsnäolo Sulkavalla on vähäistä, ja poliisin toimipisteitä ja henkilökuntaa ei tule siirtää tulevaisuudessakaan enää kauemmaksi, ja siten heikentää poliisin palvelutasoa maaseutukuntien alueella. Poliisin saavutettavuus hätätilanteissa tulee säilyä vähintääkin ennallaan.

	Päätös:
	Kunnanhallitus hyväksyi päätösehdotuksen. 
 
 	__________

Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistaa:

Sulkavalla 15.1.2013

		Keskusarkistonhoitaja		Tuula Ruottinen